24 JULIE – Afrikanergeskiedenis
'n Ondersoek na die feitelike korrektheid van die geskiedenis-kurrikulum met 'n spesifieke verwysing na die vertolking van Afrikanergeskiedenis
1839 – Nuwe redakteur
Sir Christoffel (Joseph) Brand volg sy broer, PA Brand, as redakteur van De Zuid-Afrikaan op. Hy was 'n prokureur en een van die stigters van die publikasie.
1900 – Anglo-Boereoorlog: Skermutseling by Vredefort/Stinkhoutboom, OVS; Klerksdorp; Groot Olifantsrivier, ZAR
1901 – Anglo-Boereoorlog: C Claassen tereggestel
C Claassen is op Somerset-Oos, Oos-Kaap, skuldig bevind aan verraad en tereggestel omdat hy perde vir 'n Boere-invalskommando opgepas het.
1964 – Die Johannesburgse stasiebom ontplof
Tydens spitstyd op Vrydagmiddag 24 Julie 1964 het 'n bom by die Johannesburgse stasie ontplof. Een van die beseerdes, 'n bejaarde vrou, is dae later in die hospitaal dood. Die bomplanter, John Harris, is op die dag van die ontploffing gearresteer, voor die einde van 1964 verhoor, skuldig bevind aan moord en ter dood veroordeel. Sy appèl was onsuksesvol en hy is op 1 April 1965 gehang.
1918 – Dr. Georg Siegfried Johannes (Sieg) Kuschke, Suid-Afrikaanse nyweraar en finansiële deskundige († 27 Julie 1971)
1866 – Ds. Andrew Murray, een van die eerste Skotse predikant en sendeling; vader van dr. Andrew Murray (* 26 Mei 1794)